Mõnikord me kuuleme laste omavahelist dialoogi pealt ja see on nii  lõbus, et tuleb käega naeru kinni hoida. Alo keel areneb Iida mõjul hullupööra hästi. Iida omakorda saab keelelisi mükse meilt, sõbrannadelt (tal on kogu suve olnud vilgas seltsielu ja praegu eriti. viimased neli päeva on ta lakkamatult kusagil külas olnud) ja unejuttudest.    Jah, ma püüan unejutust talle tõenäoliselt uued sõnad-väljendid ära tabada ja need ekstra üle seletada. Täna tegime keset lugemist tükk aega nägusid, kuna kohtasime sõna "grimass" ja siis tuli ometi aru saada, mis elukas see  selline on. Homme, ma tean, tuleb väljend "end lõhki naerma", eks me proovime siis selle ka järgi.